Algav Hiite kuvavõistlus kutsub pühapaiku pildistama
#000000
Algab Hiite kuvavõistlus 2017, kuhu oodatakse fotosid hiitest ja teistest looduslikest pühapaikadest. Võistluse eesmärk on väärtustada põliste pühapaikade kultuuri- ja looduspärandit, jäädvustada nende hetkeseisund ning suunata inimesi pühapaiku külastama ja hoidma.
#000001
Tänavu kümnendat korda toimuva rahvusvahelise võistluse teema on looduslikud (mitte ehitatud-rajatud) pühapaigad: hiied ja pühad mäed, veekogud, puud, kivid jm looduspaigad, kus juba meie esivanemad käisid palvetamas, ravimas, ande jätmas, nõu pidamas, ennustamas jm kombetalitusi täitmas.
#000002
Võistluse peaauhind on 1000 eurot, hõimurahvaste auhind 300 eurot ja kuni 16-aastaste auhind 200 eurot. Lisaks jagatakse eriauhindu teemadel: hiis, püha puu, kivi, veekogu, annid, hiie valu, pärimus, Vana-Võromaa, Virumaa, Mulgimaa, Jõgeva maakond, saared jm. Oodatud on ka mujal maailmas tehtud ülesvõtted.
#000003
Täiskasvanute kõrval on oodatud osa võtma ka koolinoored. Võistlus pakub koolidele hea võimaluse täiendada õuesõppe raames koduloo ja loodusõpetuse ainet iseseisva tööga. Lisaks kuni 16-aastaste eriauhinnale osalevad noorte pildid ka kõikide teiste auhindade valikulk.
#000004
Kuvasid ehk fotosid saab võistlusele saata kuni 31.10.2017 aadressil: 
#000005
Rahvusvahelise looduskaitseliidu (IUCN) hinnangul on looduslikud pühapaigad inimkonna ning ka Eesti vanimad looduskaitsealad. Looduslikke pühapaiku leidub paljudel põlistel rahvastel ning need kuuluvad inimkonna ühispärandisse. Eestis on teada ligikaudu 800 suuremat maa-ala hõlmavat hiiepaika, mitu tuhat püha kivi, puud ja allikat ning sadu ristipuid. Pühapaiku leidub kõikides maakondades, pea igas kihelkonnas ning paljudes külades. Enamik meie pühapaiku on ohustatud ja kadumas unustamise tõttu.
#000006
2016. a hiite kuvavõistluse auhinnatud pildid: 
Looduslike pühapaikade õppematerjal Hiiekoolide lehel: 
#000008
HIIEPAIK Hiiepaik on avatud vabatahtlik koostööring, kes on kokku tulnud selleks, et kaardistada ja hoida Eesti looduslikke pühapaiku.
#000009
Hiiepaik on avatud vabatahtlik koostööring, kes on kokku tulnud selleks, et kaardistada ja hoida Eesti looduslikke pühapaiku.
#000010
Muinasjutulised kivisambad tõid Hiite kuvavõistlusel Uurali rahvaste auhinna
Alari Talv: pühapaigad on Eesti kauni looduse pärlid
Jäädvusta pärandit ja osale hiite kuvavõistlusel
Uus kaardirakendus aitab üles leida Eesti looduslikud pühapaigad
#000011